22.1.2008 Euroopa Liidu Teataja L 175 KOMISJONI MÄÄRUS (EÜ) nr 49/2008, 21. jaanuar 2008, millega määratakse kindlaks 2007/2008. turustusaasta teisel etapil sekkumiseks saadaolev maisi EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (!) võttes arvesse komisjoni 19. aprilli 2000. aasta määrust (EÜ) nr 824/2000, millega kehtestatakse teravilja ülevõtmise kord sekkumisametite poolt ja sätestatakse teravilja kvaliteedi määra- mise analüüsimeetodid, (?) eriti selle artikli 3a lõike 2 teist lõiku, ning arvestades järgmist: (1) — Määruse (EÜ) nr 824/2000 artiklis 3a on kehtestatud eeskirjad sekkumiskõlbliku maisi koguste jaotamiseks 2007/2008. ja 2008/2009. turustusaastal. Jaotamine toimub kahes etapis, mida nimetatakse esimeseks etapiks ja teiseks etapiks. (2) 1. augustist kuni 31. detsembrini 2007 kestnud esimesel etapil ei ületatud sekkumiseks pakutava maisi üldkogus määruse (EÜ) nr 1784/2003 artikli 5 lõikes 1 ettenähtud maksimumkogust. Seepärast tuleks avaldada 2007/2008. turustusaasta teisel etapil sekkumiseks pakutav maisi kogus. (3) Vastavalt artikli 3a lõike 1 kolmandale lõigule algab teine etapp järgmisel päeval pärast sellel etapil sekkumiseks saadaoleva koguse avaldamist Euroopa Liidu Teatajas. See on pakkumiste esitamise esimene päev kõikides liikmes- riikides ja kõnealune etapp lõpeb Kreekas, Hispaanias, Itaalias ja Portugalis hiljemalt 30. aprillil, Rootsis 30. juunil ja teistes liikmesriikides 31. mail. Seepärast tuleks sätestada, et käesolev määrus jõustuks järgmisel päeval pärast selle avaldamist Euroopa Liidu Teatajas, ON VASTU VÕTNUD KÄESOLEVA MÄÄRUSE: Artikkel 1 Vastavalt määruse (EÜ) nr 824/2000 artiklile 3a on 2007/2008. turustusaasta teisel etapil sekkumiseks pakutav maisi kogus 1 500 000 tonni. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. jaanuar 2008 Komisjoni nimel põllumajanduse ja maaelu arenduse peadirektor Jean-Luc DEMARTY (1) ELT L 270, 21.10.2003, lk 78. Määrust on viimati muudetud määru- sega (EÜ) nr 735/2007 (ELT L 169, 29.6.2007, lk 6). (?) EÜT L 100, 20.4.2000, lk 31. Määrust on viimati muudetud määru- sega (EÜ) nr 883/2007 (ELT L 195, 27.7.2007, lk 3).